**„Elektrum Lietuva“: praėjusią savaitę Baltijos šalys pagamino 81 proc. joms reikalingos elektros energijos**

**Praėjusią savaitę didmeninė elektros kaina Lietuvoje krito 14 proc. ir vidutiniškai siekė 70,20 Eur/MWh. Toks pat kainos pokytis fiksuotas ir Latvijoje bei Estijoje.**

Kitose Europos šalyse elektra taip pat pigo: Lenkijoje savaitės vidutinė kaina siekė 74,22 Eur/MWh, Vokietijoje – 49,13 Eur/MWh.

Tuo metu nepriklausomų elektros tiekėjų Lietuvos gyventojams siūlomos kainos išliko panašiame lygyje. „Elektrum Lietuva“ žemiausia fiksuota kaina siekė 23,938 ct/kWh, fiksuojant ją 6 mėnesiams.

„Praėjusią savaitę elektros kainos mažėjimui Baltijos šalyse įtakos turėjo mažesnė elektros paklausa, tačiau kartu sumenko ir jos gamybos apimtys. Vėjo jėgainių gamyba sumažėjo 64 proc., hidroelektrinių gamyba – 32 proc., tik saulės elektrinių gamyba buvo 14 proc. didesnė nei ankstesnę savaitę“, – sako energetikos sprendimų bendrovės „Elektrum Lietuva“ produktų vystymo vadovas Mantas Kavaliauskas.

Vidutinė „Nord Pool“ elektros biržos kaina, palyginti su ankstesne savaite, mažėjo 67 proc. iki 13,08 Eur/MWh. Tam įtakos taip pat turėjo mažesnis energijos vartojimas ir priešingai nei Baltijos šalyse didesnė gamyba iš atsinaujinančių energijos šaltinių: vėjo jėgainių gamyba padidėjo 37 proc., saulės jėgainių – 34 proc.

Elektros vartojimas „Nord Pool“ regione ankstesnę savaitę smuko iki 6 498 GWh, bendros gamybos apimtys beveik nepakito ir siekė 7 661 GWh.

**Lietuvoje mažėjo ir vartojimas, ir gamyba**

Baltijos šalyse elektros vartojimas per savaitę sumažėjo 3 proc. ir siekė 438 GWh. Lietuvoje elektros suvartota 1 proc. mažiau nei ankstesnę savaitę, 199 GWh, Latvijoje – 2 proc. mažiau, 107 GWh, o Estijoje vartojimas smuko 7 proc. iki 132 GWh.

Elektros energijos bendros gamybos apimtys Baltijos šalyse praėjusią savaitę krito 20 proc. ir siekė 292 GWh. Lietuvoje elektros energijos pagaminta 18 proc. mažiau nei ankstesnę savaitę, 122 GWh, Latvijoje – 33 proc. mažiau, 79 GWh, Estijoje – 9 proc. mažiau, 91 GWh.

Per savaitę visos trys Baltijos šalys kartu pagamino 81 proc. joms reikalingos elektros energijos. Lietuvoje pagaminta 61 proc., Latvijoje – 74 proc., Estijoje – 70 proc. šaliai reikalingos elektros energijos.

**Apie bendrovę:**

*„Elektrum Lietuva“ yra didžiausios Baltijos šalyse žaliosios elektros gamintojos „Latvenergo“ (Latvija) antrinė įmonė, teikianti įvairius energetikos sprendimus buitiniams ir verslo klientams Lietuvoje. Daugiau nei 70 proc. „Latvenergo“ pagamintos elektros energijos yra iš atsinaujinančių šaltinių. Bendrovė „Elektrum Lietuva“ šiuo metu tiekia elektrą daugiau nei 12 tūkst. įmonių, savo elektros tiekėju įmonę pasirinko daugiau kaip 212 tūkst. namų ūkių, įmonė tiekia dujas beveik 800 bendrovių, yra įrengusi virš 2000 saulės elektrinių bei šešis saulės parkus (29,6 MW). Vystomi nauji saulės ir vėjo parkai, kurių bendra galia viršys 300 MW.*